Her er en kort beskrivelse af min utilfredsstillende oplevelse med Christensen & Berg VVS (cbvvs.dk).Den initiale del af processen gik fint. Jeg sendte en mail med en meget konkret forespørgsel om et tilbud på et mindre blikkenslagerarbejde (pris ca. 7000 kr.). CB svarede og vi aftalte et tidspunkt, hvor deres mand kunne komme forbi og måle op.Efter at CB havde målt op, måtte jeg rykke for at få et tilbud. Efter at jeg havde accepteret tilbuddet pr. mail hørte jeg ikke noget og måtte igen rykke for at få lavet en aftale om, hvornår arbejdet skulle udføres (jeg burde nok bare have fundet en anden VVS'er her). Det var en lidt mærkelig samtale - CB kunne ikke svare præcist på dette, men bekræftede at det ville blive udført inden en aftalt dato.Den aftalte dato er nu ca. 14 dage siden. Arbejdet er ikke udført og jeg har intet hørt fra CB.Jeg har fuld forståelse for at CB f.eks. prioriterer større projekter, hvis man kommunikerer dette i stedet for at holde potentielle kunder for nar.Jeg kan i sagns natur ikke kommentere på CB's arbejde, men baseret på mine oplevelser af firmaets tilsyneladende ligegyldighed og manglende kommunikation, kan jeg ikke anbefale firmaet.